3. ΒΑΣΙΛΙΚΟΝ ΔΙΑΤΑΓΜΑ της 1/13 Δεκ. 1948 Περί τροποποιήσεως του από 4-6-1948 Β.Δ/τος «περί συστάσεως Συμβουλίου Υδάτων κλπ.» και περί του τρόπου καθορισμού της μισθοδοσίας και αμοιβής του υπαλληλικού προσωπικού των Τοπικών Επιτροπών Αρδεύσεως κλπ. Έχοντες υπ’ όψει τας διατάξεις των άρθρ. 12, 13 παρ. 3, 18 παρ. 1 και 19 παρ. 4 του Ν.Δ. 608/48 «περί διοικήσεως και διαχειρίσεως, των δι’ αρδεύσεις χρησιμοποιουμένων υδάτων» και την υπ’ αριθ. 604/10-11-48 σύμφωνον γνωμοδότησιν του Συμβουλίου Επικρατείας, προτάσει του Ημετέρου επί της Γεωργίας Υπουργού, απεφασίσαμεν και διατάσσομεν: Άρθρ.1.-(Αντικαθίσταται το άρθρ. 1 του από 4 Ιουν. 1948 Β.Δ/τος τόμ. 16 σελ. 98). Άρθρ.2.-(Αντικαθίσταται το άρθρ. 3 του από 4.6.48 Β.Δ/τος, όπερ ήδη αντικατεστάθη υπό των διατάξεων των άρθρ. 2, 3 και 23 Ν.Δ. 3881/1958, σελ. 499). Άρθρ.3.-1.Η μισθοδοσία ή αποζημίωσις του υπό των Τοπικών Επιτροπών Αρδεύσεως προσλαμβανομένου υπαλληλικού και εργατοτεχνικού προσωπικού (Λογισταί, Βοηθοί Λογισταί, Γραμματείς, Υδρονομείς, Υδροχωρισταί, Επόπται) διακανονίζεται δι’ αποφάσεων των αυτών Τοπικών Επιτροπών Αρδεύσεως, υποκειμένων εις έγκρισιν του οικείου Διευθυντού Γεωργίας, τηρουμένων των διατάξεων των ισχυουσών εκάστοτε σχετικών αποφάσεων του Υπουργείου Εργασίας. 2.Δι’ αποφάσεως του Διοικητικού Συμβουλίου ή της Διοικούσης Επιτροπής των κατά το άρθρ. 6 παρ. 2 του Ν.Δ. 608/48 Ειδικών Ταμείων Αρδεύσεως και λοιπών Νομικών Προσώπων, υποκειμένης εις έγκρισιν του Υπουργού της Γεωργίας, ορίζεται η βαθμολογική κατάταξις του υπαλληλικού και υπηρετικού Προσωπικού αυτών. 3.Η αποζημίωσις του εργατοτεχνικού Προσωπικού των κατά την παρ. 2 Ειδικών Ταμείων και λοιπών Νομικών Προσώπων διακανονίζεται κατά τα εν παρ. 1 του παρόντος άρθρου οριζόμενα. 4.Αι αμοιβαί και λοιπαί αποζημιώσεις των δημοσίων υπαλλήλων μελών των δι’ αποφάσεων του Υπουργού της Γεωργίας συνιστωμένων Επιτροπών εις ας ανατίθεται: α)η παρακολούθησις των εργασιών των Τοπικών Επιτροπών Αρδεύσεως, ή των κατά το άρθρ. 6 παρ. 2 Ν.Δ. 608/48 Ειδικών Ταμείων και λοιπών Νομικών Προσώπων ως και β)ο διακανονισμός τεχνικών ή άλλων ζητημάτων αφορώντων τας αυτάς ως άνω Επιτροπάς και λοιπά Νομικά Πρόσωπα καθορίζονται κατά τας διατάξεις του άρθρ. 13 παρ. 3 Ν.Δ. 608/48. Σελ. 470 Άρθρ.4.-1.Εις τον Πρόεδρον, τα Μέλη και τον Γραμματέα του κατά το άρθρ. 1 του παρόντος Συμβουλίου Υδάτων καταβάλλεται η εις τον Πρόεδρον, τα Μέλη και τον Γραμματέα του Διοικητικού Συμβουλίου του Υπουργείου Γεωργίας καταβαλλομένη εκάστοτε αποζημίωσις. 2. «Αι αποζημιώσεις του Προέδρου, των Μελών και του Γραμματέως των κατά το άρθρ. 16 του Ν.Δ. 608/48 Επιτροπών βαρύνουσι τα έσοδα των εν τη περιφερεία εκάστης Διευθύνσεως Γεωργίας λειτουργουσών Τοπικών Επιτροπών Αρδεύσεως, υφ’ ων και καταβάλλονται κατά τα εκάστοτε δι’ ειδικών αποφάσεων του Υπουργού της Γεωργίας οριζόμενα». Η παρ.2 αντικατεστάθη ως άνω δια του άρθρ. 13 του Β.Δ. 2/16 Μαρτ. 1949. Εις τον αυτόν επί της Γεωργίας Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 16.Ζ.α.3 Αρδεύσεις 